Rikunarita-ORG/Wikinium huggingface dataset:
# Madison Bumgarner

| Madison Bumgarner |
| --- |
|  Bumgarner syöttämässä vuonna 2012. |
| Henkilötiedot |
| Koko nimi | Madison Kyle Bumgarner |
| **Syntynyt** | 1. elokuuta 1989 Pequannock, Pohjois-Carolina |
| Kansalaisuus | yhdysvaltalainen |
| Baseballpelaaja |
| Pelipaikka | syöttäjä |
| Pituus | 193 cm |
| Paino | 109 kg |
| Lyöntipuoli | oikea |
| Heittokäsi | vasen |
| Nyk. joukkue | San Francisco Giants |
| Sarja | Major League Baseball |
| MLB-varaus | 10. varaus, 2007 San Francisco Giants |
| Pelaajaura |
| Seurajoukkueet |
| 2009– | San Francisco Giants |
| [ Muokkaa Wikidatassa ]  |
| Infobox OK |

**Madison Kyle Bumgarner** (s. 1. elokuuta 1989 Pequannock, Pohjois-Carolina) on yhdysvaltalainen baseballpelaaja, pelipaikaltaan syöttäjä, joka edustaa Major League Baseball (MLB) -sarjan San Francisco Giantsia. Bumgarner on voittanut World Seriesin kolmesti (2010, 2012 ja 2014).

Bumgarner valittiin vuoden 2007 MLB:n varaustilaisuudessa 1. kierroksen 10. varauksella San Francisco Giantsiin. Hän teki debyyttinsä Giantsissa vuonna 2009 yhdessä sieppari Buster Poseyn kanssa, ja sittemmin kaksikko on saanut mainetta yhtenä MLB:n lähihistorian parhaimmista syöttäjä ja sieppari -pareista. Bumgarner syötti vuoden 2010 World Seriesin neljännessä ottelussa kahdeksan juoksutonta vuoroparia edesauttaen joukkuettaan ensimmäiseen World Series -voittoon 56 vuoteen. Kaksi vuotta myöhemmin hän syötti seitsemän juoksutonta vuoroparia World Seriesin toisessa ottelussa. Vuonna 2014 hän teki ennätyksen asettamalla World Seriesin alhaisimman vastuujuoksuarvon, ja hänet nimettiin World Seriesin arvokkaimmaksi pelaajaksi (MVP).

## Lähteet

## Aiheesta muualla

* Kuvia tai muita tiedostoja aiheesta Madison Bumgarner Wikimedia Commonsissa
# Henrik Pontoppidan

| Henrik Pontoppidan |
| --- |
|  Henrik Pontoppidan |
| Henkilötiedot |
| **Syntynyt** | 24. heinäkuuta 1857 Fredericia, Tanska |
| **Kuollut** | 21. elokuuta 1943 (86 vuotta) Ordrup, Tanska |
| Kirjailija |
| **Tuotannon kieli** | tanska |
| Tyylilajit | realismi |
|  Nimikirjoitus |
| Palkinnot |
|  Nobelin kirjallisuuspalkinto (1917)
 |
| Aiheesta muualla |
| Löydä lisää kirjailijoitaKirjallisuuden teemasivulta |
| [ Muokkaa Wikidatassa ]  |
| Infobox OK |

**Henrik Pontoppidan** (24. heinäkuuta 1857 Fredericia, Tanska – 21. elokuuta 1943 Ordrup, Tanska) oli tanskalainen kirjailija. Hänelle myönnettiin Nobelin kirjallisuuspalkinto yhdessä maanmiehensä Karl Adolph Gjellerupin kanssa 1917. Pontoppidanin romaanit ja novellit antavat realistisen ja yksityiskohtaisen kuvan tanskalaisesta elämänmenosta vuosisadan vaihteessa.

Pontoppidan syntyi pappissukuun ja kasvoi 16-lapsisessa perheessä yhtenä keskimmäisistä lapsista. Hän kapinoi taustaansa vastaan ja aloitti vuonna 1873 Kööpenhaminassa insinööriopinnot. Vuonna 1879 hän kuitenkin keskeytti opinnot ja ryhtyi opettajaksi.

## Kirjailijana

Ensimmäisen kirjansa Pontoppidan julkaisi vuonna 1881. Vuoteen 1890 mennessä hän oli julkaissut toistakymmentä kirjaa, mutta hänen tunnetuimmat teoksensa kuuluvat myöhäistuotantoon.

Teoksissaan Pontoppidan kuvaa aikansa Tanskan yhteiskunnallisia oloja, niin henkisiä kuin taloudellisiakin. Hän pyrkii kuvauksessaan neutraaliuteen, mutta höysteenä on usein terävää ironiaa. Lyhyet kertomukset, kuten *Fra hytterne*, samoin pienet romaanit *Nattevagt* (1894) ja *Isbjørnen* (1887), ovat etenkin luonnonkuvaukseltaan taitavasti kirjoitettuja. Parhaimpiin kuuluu kolmiosainen romaanisarja *Det forjsettede land* (*Muld* 1891, suom. *Multaa*; *Det forjættede land*, 1892; *Dommens dag*, 1895), joka kuvaa henkisiä virtauksia ja uskonnollisia kamppailuja maaseudulla, varsinkin grundtvigilaisissa piireissä. *Lykke Perissä* (1898–1904, suom. *Onnen poika*) Pontoppidan osoittaa, että ihminen on aina sidoksissa kasvuympäristöönsä.

Henrik Pontoppidanin veli oli pappi ja uskonnollinen kirjailija Morten Pontoppidan.

## Suomennetut teokset

* *Multaa: ajankuvaus*, suom. Jakob Pehkonen. Helsinki: Päivälehti 1893. Sarja: Päivälehden novellikokoelma, 3. (Sarjan *Det forjsettede land* ensimmäinen osa)
* *Aave*, suom. Fanny Johansson, Rauma: Rauman kirjapaino-osakeyhtiö 1896.
* *Onnen poika* 1–2 (*Lykke-Per*), suom. Katri Ingman-Palola, Helsinki: WSOY 1957
* *Jääkarhu. Kuvaus.* Joensuu 1890. Teos verkossa

Novellit
* Teoksessa: *Skandinaviasta: novelli-kirja*, suom. Aatto S., WSOY 1884
	+ Kalastuskylä,
	+ Rakkausjuttu
* Ihmisten lapset, suom. Juhani Aho. Uusi Kuvalehti 1893: no 25–36. 1894:no 1–12 Lehti verkossa

Runo
* Neljäs päivä helmikuuta, suom. Eino Leino, kokoelmassa *Runot. 4, 1908-1915. Maailman kannel*

## Lähteet

## Aiheesta muualla

* Kuvia tai muita tiedostoja aiheesta Henrik Pontoppidan Wikimedia Commonsissa

* Vapaasti ladattavia Henrik Pontoppidanin e-kirjoja Project Gutenbergiltä ja Projekti Lönnrotilta
# Trilleri

*Vaarallinen romanssi* (1959)
**Trilleri** on kirjallisuuden tai elokuvataiteen tyylilaji, jonka kerronta keskittyy jännityksen luomiseen ja sen ylläpitämiseen. Trillerin synonyymeja ovatkin jännityselokuva ja jännitysromaani. Trillerin alalajityyppejä ovat muun muassa poliittinen trilleri ja psykologinen trilleri. Useimmiten trilleri kuitenkin sekoittuu muiden lajityyppien ja alalajityyppien kanssa.

Tunnettuja trillerikirjoja ovat muun muassa Dan Brownin *Da Vinci -koodi* (2003) ja Eoin Colferin *Artemis Fowl*. Tunnettuja trillerielokuvia ovat muun muassa *Uhrilampaat* ja *Psyko*.

## Jännityskirjallisuus

**Jännityskirjallisuus** jaetaan *Kaunokin* (kaunokirjallisuuden asiasanasto)
mukaan eri alalajeihin:

* kovaksikeitetty rikoskirjallisuus
* oikeudenkäyntikirjallisuus
* poliisikirjallisuus
* psykologinen jännityskirjallisuus
* rikoskirjallisuus
* salapoliisikirjallisuus
* seikkailukirjallisuus
* suljettu huone
* vakoilukirjallisuus

## Jännityselokuvat

Jännityselokuva lajityyppinä on lähtöisin kirjallisuudesta. Jännitykseen luontiin elokuvatekniikassa käytetään leikkausta, kuvakulmia ja kamera-ajoja. Jännitystä onkin käytetty elokuvakerronnan tehokeinona aina elokuva alkuajoista alkaen. Varhaisen jännistyselokuvan merkittäviä vaikutteita olivat saksalainen ekspressionismi, esimerkiksi Fritz Langin *M – kaupunki etsii murhaajaa*, ja Alfred Hitchcockin Englannin kauden trillerit (esimerkiksi *Puhtauden lunnaat*).

## Lähteet

## Aiheesta muualla

* Alanen, Antti: *Elokuva ja psyyke : verhon takana*, Minerva 2007.
* Juri Nummelin: Trillerin historiaa. *Ulkomaisia trillerikirjailijoita* -teoksen esipuhe.
# Rimi Sen

| Rimi Sen |
| --- |
|  Rimi Sen vuonna 2017. |
| Henkilötiedot |
| Koko nimi | Shubhomitra Sen |
| **Syntynyt** | 21. syyskuuta 1981 Kalkutta, Länsi-Bengali, Intia |
| Ammatti | näyttelijä |
| Näyttelijä |
| Aktiivisena | 2000–2016 |
| Aiheesta muualla |
| IMDb  |
| [ Muokkaa Wikidatassa ]  |
| Infobox OK |

**Rimi Sen** (oik. **Shubhomitra Sen**, s. 21. syyskuuta 1981 Kalkutta, Länsi-Bengali) on intialainen entinen näyttelijä. Hän näytteli pääasiassa hindinkielisissä elokuvissa.

## Kohu

Vuonna 2006 Sen esitti Internet-haastattelussa rasistisen kommentin mustista afrikkalaisista. Hän sanoi: ”Näyttelen elokuvassa herttaista ja kaunista tyttöä. Eniten pidän elokuvassa siitä, että vaikka siinä on neljä sankaria, minä olen ainoa sankaritar. Rohit Shetty on loistava ohjaaja. Hän saa mustan afrikkalaisenkin näyttämään kauniilta.” Ihmisoikeusjärjestöt ja rasisminvastaiset järjestöt Intiassa ja ulkomailla tuomitsivat Senin kommentin.

## Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2000 | *Paromitar Ek Din* | Paromitan sukulaistyttö | Bengali |  |
| 2001 | *Ide Naa Modati Prema Lekha* | Anjali | Telugu |  |
| 2002 | *Nee Thodu Kavali* | Sindhu | Telugu |  |
| 2003 | *Hungama* | Anjali | Hindi |  |
| *Baghban* | Payal Malhotra | Hindi |  |
| 2004 | *Sajani* | Priya | Bengali |  |
| *Dhoom* | Sweety Dixit | Hindi |  |
| *Swapner Din* | Ameena | Bengali |  |
| 2005 | *Andarivaadu* | Swetha | Telugu |  |
| *Garam Masala* | Anjali | Hindi |  |
| *Kyon Ki* | Maya | Hindi |  |
| *Deewane Huye Pagal* | Tanya/Natasha Mulchandani | Hindi |  |
| 2006 | *Phir Hera Pheri* | Anjali | Hindi |  |
| *Golmaal* | Niraali | Hindi |  |
| *Dhoom 2* | Sweety Dixit | Hindi |  |
| 2007 | *Hattrick* | Kashmira | Hindi |  |
| *Johnny Gaddaar* | Mini | Hindi |  |
| 2008 | *De Taali* | Kartika/Anjali | Hindi |  |
| 2009 | *Sankat City* | Mona | Hindi |  |
| *Horn ’OK’ Pleassss* | Ria/Sia | Hindi |  |
| 2011 | *Thank You* | Shivani | Hindi |  |
| *Shagird* | Varsha Mathur | Hindi |  |
| 2016 | *Budhia Singh – Born to Run* | – | Hindi | Tuottajana nimellä Subhamitra Sen |

## Lähteet

## Aiheesta muualla

* Kuvia tai muita tiedostoja aiheesta Rimi Sen Wikimedia Commonsissa

* Rimi Sen Internet Movie Databasessa. (englanniksi)
# Rolf Sievert

| Rolf Maximilian Sievert |
| --- |
|  |
| Henkilötiedot |
| **Syntynyt** | 6. toukokuuta 1896 Tukholma, Ruotsi |
| **Kuollut** | 3. joulukuuta 1966 (70 vuotta) Tukholma, Ruotsi |
| Koulutus ja ura |
| Tutkinnot | Karoliininen instituutti Kuninkaallinen teknillinen korkeakoulu Uppsalan yliopisto |
| Instituutti | Tukholman yliopisto |
| Tutkimusalue | lääketieteellinen fysiikka |
| [ Muokkaa Wikidatassa ]  |
| Infobox OK |

**Rolf Maximilian Sievert** (6. toukokuuta 1896 Tukholma – 3. joulukuuta 1966 Tukholma) oli ruotsalainen lääketieteellisen fysiikan tutkija, joka tutki varsinkin ionisoivan säteilyn biologisia vaikutuksia.

Sievert syntyi Tukholmassa, Ruotsissa. Hän toimi Ruotsin Radiumhemmetin fysiikan laboratorion johtajana vuosina 1924–1937. Hän teki uraaurtavaa työtä säteilyannosten mittaamisessa ja varsinkin mittausten käytössä syövän diagnosoinnissa ja hoidossa. Myöhemmin hän keskittyi tutkimaan sitä, mitä biologisia vaikutuksia on toistuvalla altistumisella pienille säteilyannoksille. Hän korosti myös säteilysuojelun merkitystä ja sitä, että oli tarpeen rajoittaa myös ammattilaisten altistumista säteilylle.

Vuosina 1956–1962 hän toimi Kansainvälisen säteilysuojelukomission (ICRP) johtajana. Vuosina 1958–1960 hän toimi myös Ionisoivan säteilyn vaikutusten tieteellisen komitean (UNSCEAR) johtajana.

Sievert keksi useita laitteita säteilyannosten mittaamiseen. Tunnetuin niistä on Sievertin kammio.

Vuonna 1979 kuudestoista yleinen paino- ja mittakonferenssi (CGPM) vahvisti ionisoivan säteilyn annosekvivalentin SI-yksikölle Rolf Sievertin mukaan nimen sievert ja tunnuksen Sv.

## Lähteet
# Victor Sjöström

Victor Sjöströmiä pidetään Mauritz Stillerin ohella merkittävimpänä ruotsalaisen mykkäelokuvan tekijänä.
**Victor David Sjöström** (20. syyskuuta 1879 Silbodal, Värmlanti – 3. tammikuuta 1960 Tukholma) oli ruotsalainen elokuvaohjaaja ja näyttelijä. Hän ohjasi noin 50 elokuvaa, joista suurin osa on mykkiä. Hänen tunnetuin ohjaustyönsä lienee *Ajomies* vuodelta 1921. Näyttelijänä hän esiintyi ainakin 40 elokuvassa sekä lukuisissa teatterituotannoissa. Hänen viimeisiä elokuvaesiintymisiään oli professori Isak Borgin rooli Ingmar Bergmanin elokuvassa *Mansikkapaikka* vuonna 1957.

Sjöström työskenteli vuosina 1898–1899 Helsingissä Svenska Teaternissa sekä vuosina 1923–1930 Hollywoodissa, jossa hän ohjasi nimellä *Victor Seastrom* yhdeksän elokuvaa. Vuonna 1924 antamassaan haastattelussa Charles Chaplin ylisti Sjöströmiä maailman parhaimmaksi ohjaajaksi. Hän vieraili Suomessa näyttelijänä vielä vuonna 1958.

Sjöströmin tytär oli näyttelijä Guje Lagerwall.

## Lähteet

## Kirjallisuutta

* Florin, Bo: *Transition and transformation: Victor Sjöström in Hollywood 1923–1930*.  (Film culture in transition)  Amsterdam:  Amsterdam University Press, 2013.  ISBN 90-8964-504-7
* Forslund, Bengt: *Victor Sjöström: Hans liv och verk*.  Stockholm:  Bonnier, 1980.  ISBN 91-0-044972-5

## Aiheesta muualla

* Victor Sjöström Mykkäelokuvasivusto.
# Diane Venora

| Diane Venora |
| --- |
| Henkilötiedot |
| **Syntynyt** | 10. elokuuta 1952 Hartford, Connecticut |
| Kansalaisuus | Yhdysvallat |
| Ammatti | näyttelijä |
| Aiheesta muualla |
| IMDb  |
| Elonet |
| [ Muokkaa Wikidatassa ]  |
| Infobox OK |

**Diane Venora** (s. 10. elokuuta 1952 Hartford, Connecticut) on yhdysvaltalainen näyttelijä.

Venora on esiintynyt muiden muassa elokuvissa *Wolfen* (1981), *Bird* (1988), *Heat – ajojahti* (1995), *Sakaali* (1997) ja *13. soturi* (1999). Hän on myös ollut mukana joissakin televisiotuotannoissa.

Venora oli Golden Globe -ehdokkaana vuonna 1989. Hän on ollut naimisissa Andrzej Bartkowiakin kanssa, mutta he ovat eronneet.

## Lähteet

## Aiheesta muualla

* Diane Venora Internet Movie Databasessa. (englanniksi)
* Diane Venora  Elonetissä.
# Paras naissivuosa minisarjassa tai televisioelokuvassa (Primetime Emmy)

**Paras naissivuosa minisarjassa tai televisioelokuvassa** on yksi Primetime Emmy -palkinnon palkintokategorioista.

## Voittajat ja ehdokkaat

### 2010-luku

| Vuosi | Voittaja | Ohjelma | Muut ehdokkaat |
| --- | --- | --- | --- |
| 2010 | Julia Ormond | *Temple Grandin* | * Kathy Bates – *Alice*
* Catherine O’Hara – *Temple Grandin*
* Susan Sarandon – *You Don't Know Jack*
* Brenda Vaccaro – *You Don't Know Jack*
 |
| 2011 | Maggie Smith | *Downton Abbey* | * Eileen Atkins – *Kahden kerroksen väkeä*
* Melissa Leo – *Mildred Pierce*
* Mare Winningham – *Mildred Pierce*
* Evan Rachel Wood – *Mildred Pierce*
 |
| 2012 | Jessica Lange | *American Horror Story* | * Frances Conroy – *American Horror Story*
* Judy Davis – *Page Eight*
* Sarah Paulson – *Pelin henki*
* Mare Winningham – *Hatfields & McCoys*
 |
| 2013 | Ellen Burstyn | *Political Animals* | * Sarah Paulson – *American Horror Story*
* Charlotte Rampling – *Restless*
* Imelda Staunton – *The Girl*
* Alfre Woodard – *Steel Magnolias*
 |
| 2014 | Kathy Bates | *American Horror Story* | * Angela Bassett – *American Horror Story*
* Ellen Burstyn – *Flowers in the Attic*
* Frances Conroy – *American Horror Story*
* Julia Roberts – *The Normal Heart*
* Allison Tolman – *Fargo*
 |
# Eekkeri

**Eekkeri** (engl. *acre*, lyhenne *ac*) on anglosaksinen pinta-alan yksikkö.

Eekkeri vastaa

* n. 4 046,9 m² eli n. 0,405 hehtaaria. Yksi hehtaari on n. 2,47 eekkeriä.
* 43 560 neliöjalkaa,
* 4 840 neliöjaardia,
* 1/640 neliömailia.

Eekkeri on sellaisen suorakulmion pinta-ala, jonka toisen sivun pituus on yksi *furlong* (660 ft ≈ 201 m) ja toisen pituus on yksi *chain* (66 ft ≈ 20 m) tai neljä *rodia*. Eekkerin arvellaan tarkoittaneen pinta-alaa, jonka pystyi kyntämään päivässä.

Sana *acre* on muinaisgermaaninen sana ja tarkoittaa "peltoa" (vrt. ruotsin *åker*). Se on anglosaksisena aikana tarkoittanut sitä peltopinta-alaa, minkä yhden härän vetämällä pyörättömällä auralla saa yhden päivän aikana kynnettyä.

## Lähteet
# Voimapari

Voimapari. Kuvan tilanteessa vivun vasempaan päähän vaikuttaa alaspäin, oikeaan päähän ylöspäin suuntautuva voima. Näiden yhteinen momentti pyrkii kiertämään vipua tukipisteen ympäri.
**Voimaparin** muodostaa kaksi saman kappaleen eri kohtiin vaikuttavaa yhtä suurta, mutta vastakkais­suuntaista voimaa. Tällaiset voimat kumoavat toistensa vaikutuksen kappaleen massakeskipisteen kiihtymiseen, mutta niillä on momentti, jolla ne vaikuttavat kappaleen pyörimiseen. Jos kappale alku­tilanteessa on levossa, voimapari saa sen pyörimään, mutta ei siirtymään paikoiltaan.

Voimaparin momentti on suuruudeltaan yhtä suuri kuin kumpikin näistä voimista kerrottuna niiden vaikutus­suorien etäisyydellä:

 WIKINIUM\_MATH\_PH\_0 ,
missä *F1* on toinen voimista, *p*, ja *q* taas voimien vaikutus­suorien ja niitä vastaan kohtisuoran tason leikkaus­pisteiden paikkavektorit. Voimaparin voimille ei voida määrittää resultanttia.

Voimaparin muodostavat esimerkiksi ne voimat, joilla magneettikenttä vaikuttaa johdin­silmukassa tai käämissä kahteen johtimen osaan, joissa virta kulkee vastakkaisiin suuntiin. Niinpä magneetti­kenttä voi saada silmukan tai käämin pyörimään, mutta ei etenevään liikkeeseen. Tätä seikkaa hyödynnetään sähkö­moottoreissa.

## Lähteet

* K. V. Laurikainen, Uuno Nurmi, Rolf Qvickström, Erkki Rosenberg, Matti Tiilikainen: *Lukion fysiikka 2*, s. 83, 158.  WSOY, 1973.  ISBN 951-0-05657-X
# CRC Press

| CRC Press |
| --- |
| Perustettu | 1903 |
| Emoyhtiö | Taylor & Francis |
| crcpress.com |
| Infobox OKVirheellinen NIMI-arvo |

**CRC Press** on yhdysvaltalainen kustantamo, joka julkaisee tieteellisiä teoksia.

## Historia

CRC Press sai alkunsa vuonna 1903 nimellä Chemical Rubber Company Clevelandissa, jossa sen perustivat kolme veljestä Arthur, Leo ja Emanuel Friedman. Yhtiö toimi aluksi heidän isänsä vaatetusliikkeen yhteydessä ja se myi kumisia esiliinoja kemian opiskelijoille. Yhtiön valikoimaan lisättiin myös muita tieteellisiä välineitä ja kemikaaleja. Vuonna 1913 yhtiö jakeli nimellä *Rubber Handbook* taulukkokirjaa, jossa oli kaavoja ja taulukoita. Yhtiön julkaisema *Handbook of Chemistry and Physics* tuli merkittäväksi viiteteokseksi kemian alalla. Vuonna 1973 yhtiö myi valmistukseen liittyvät toiminnot ja keskittyi ainoastaan julkaisutoimintaan, jolloin nimeksi muutettiin CRC Press. Times Mirror Company osti CRC Pressin vuonna 1986. Information Ventures osti CRC Pressin vuonna 1997, ja vuodesta 2003 yhtiö on kuulunut Taylor & Francis Groupiin.

## Lähteet
# 164207 Cardea

| 164207 Cardea |
| --- |
|  |
| Löytäminen |
| Löytäjä | LINEAR |
| Löytöpäivä | 13. huhtikuuta 2004 |
| Löytöpaikka | Experimental Test Site |
| Muut nimet | 2004 GU9 |
| Fyysiset ominaisuudet |
| Halkaisija | 0,163 km |
| Albedo | 0,219  |
| Absoluuttinen magnitudi | 21,1  ja 21,19  |
| Kiertorata |
| Kiertokohde | Aurinko |
| Asteroidiryhmä | Apollo-asteroidit |
| Eksentrisyys | 0,136319  tai 0,13593812762605  |
| Inklinaatio | 13,649982952919 astetta tai 13,652863173463 astetta |
| Keskianomalia | 25,272438800913 astetta tai 97,329807402081 astetta |
| Nousevan solmun pituus | 38,596105855219 astetta tai 38,386612198899 astetta |
| Kiertoaika | 366,042 vuorokautta tai 365,87175350937 vuorokautta |
| Periapsis | 0,86503127953315 au |
| Apoapsis | 170 202 000 km tai 1,1372125578359 au |
| Radan isoakselin puolikas | 149 812 000 km tai 1,0011219186845 au |
| Epookki | 21. marraskuuta 2025 (d) |
| Aiheesta muualla |
| Minor Planet Center |
| JPL Small-Body Database |
|
[ Muokkaa Wikidatassa ]  |
| Infobox OK |

**164207 Cardea** (väliaikainen nimi **2004 GU9**) on hyvin pieni Maan lähelle tuleva asteroidi, joka luokitellaan Apollo-asteroideihin. Asteroidin kiertorata leikkaa Maan kiertoradan ja ohittaa Maan lähimmillään alle 30 miljoonan kilometrin päästä. Asteroidi luokitellaan mahdollisesti vaarallisiin asteroideihin. Asteroidi kiertää Auringon ympäri 366 päivässä (noin yksi vuosi), jolloin se on lähimmillään Auringosta 0,86 astronomisen yksikön päässä ja etäisimmillään 1,14 astronomisen yksikön päässä. Asteroidin läpimitta on noin 0,2 kilometriä.

Asteroidi on Maan kvasikuu, joka pysyy tällä kiertoradalla noin vuoteen 2600, jolloin se siirtyy hevosenkenkäradalle.

Cardea oli roomalainen saranoiden jumalatar. Asteroidi nimettiin avoimien ehdotuksien perusteella.

## Lähteet
# 145452 Ritona

| 145452 Ritona |
| --- |
|  |
| Löytäminen |
| Löytäjä | Andrew C. Becker, Andrew W. Puckett ja Jeremy M. Kubica |
| Löytöpäivä | 10. syyskuuta 2005 |
| Löytöpaikka | Apache Point Observatory (käännä suomeksi) |
| Muut nimet | 2005 RN43 |
| Fyysiset ominaisuudet |
| Halkaisija | 679 km |
| Lämpötila | 43,2 K |
| Pyörähdysaika | 6,95 h |
| Albedo | 0,107 |
| Näennäinen magnitudi | 20,1 |
| Absoluuttinen magnitudi | 3,9  ja 3,69  |
| Kiertorata |
| Kiertokohde | Aurinko |
| Asteroidiryhmä | Transneptuninen kohde, cubewano ja detached object (en) (käännä suomeksi) |
| Eksentrisyys | 0,027 , 0,026862906391988  tai 0,023888207548247 aste |
| Inklinaatio | 19,3 astetta, 19,237054745622 astetta tai 19,264478442926 astetta |
| Keskianomalia | 347,9395161427 astetta |
| Nousevan solmun pituus | 186 astetta, 187,02454707721 astetta tai 187,00283433046 astetta |
| Kiertoaika | 98 299,890688126 vuorokautta tai 97 838,130460335 vuorokautta |
| Periapsis | 40,564279436535 au tai 40,560755763029 au |
| Apoapsis | 42,803788028941 au |
| Radan isoakselin puolikas | 41,7557048 au, 41,684033732738 au tai 41,553391810942 au |
| Epookki | 21. marraskuuta 2025 (d) |
| Luettelointitunnukset |
|
145452
 |
| Aiheesta muualla |
| Minor Planet Center |
| JPL Small-Body Database |
|
[ Muokkaa Wikidatassa ]  |
| Infobox OK |

**145452 Ritona** (väliaikainen nimitys **2005 RN43**) on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri 98 700 päivässä (noin 270,23 vuotta) kiertoradalla, joka on lähimmillään 40,57 astronomisen yksikön päässä ja etäisimmillään 43,03 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti 485,909 kilometriä – 1 086,526 kilometriä. Pyörähdysaika akselin ympäri on 6,95 tuntia.

Kohde on cubewano ja pidetään hyvin todennäköisenä kääpiöplaneettana.

Kohde sai nimen Ritona heinäkuussa 2025 kelttiläisen jumalattaren mukaan.

## Lähteet
# Uskonnonvastaisuus

Uskonnonvastainen symboli.
**Uskonnonvastaisuus** tarkoittaa kaikenlaisen uskonnon ja siihen kuuluvien uskomusten ja instituutioiden vastustamista. Se voi olla yksilön henkilökohtainen kanta tai jonkin liikkeen tai poliittisen ryhmän kanta.

Uskonnonvastaisuuteen sisältyy yleensä antiklerikalismia, jossa vastustetaan järjestäytyneen uskonnon valtaa yhteiskunnassa. Ateismista uskonnonvastaisuuden erottaa se, että vaikka ateisti ei uskokaan jumaliin, hän saattaa silti suhtautua uskontoihin myötämielisesti.

## Historia

Historiassa merkittävimpiä uskonnonvastaisia liikkeitä ovat olleet esimerkiksi Ranskan vallankumous sekä useat kommunistiset valtiot. Neuvostoliiton valtio takavarikoi ja tuhosi uskonnollisia rakennuksia ja tukahdutti uskonnollisuutta eri tavoin. Vuonna 1958 NKP:n keskuskomitea käynnisti Neuvostoliitossa uskontojen vastaisen kampanjan. Albaniassa kaikki uskonto kiellettiin 1940-luvulla ja Kambodžassa 1970-luvulla. Kiinan kommunistinen puolue kieltää jäseniltään uskonnonharjoittamisen virassa ollessaan. Kiinan kulttuurivallankumoukseen 1960-luvulla kuului uskonnollisia vainoja, sillä uskonto nähtiin maolaisuuden vastaisena.

## Uskonnonvastaisuuden luonne

Filosofi Julian Bagginin mukaan ateistit ovat uskontojen vastustajia välttämättä vain yhdessä asiassa: he ajattelevat, että uskonnot ovat epätosia. Jonkin asian vastustaja ei ole välttämättä pelkästään siksi, että on eri mieltä. Ateistin uskonnonvastaisuus on olennaisesti uskonnon pitämistä epätotena. Toisaalta fundamentalistinen uskonto saattaa herättää vastustusta sekä ateisteissa että uskovaisissa.

Aktiivisesti uskontovihamielistä ateismia on saatettu kutsua taistelevaksi ateismiksi. Taisteleva ateismi on enemmän kuin jyrkkä erimielisyys uskonnon kanssa, siinä on pyritty kaikkien uskonnon muotojen hävittämiseen yhteiskunnasta. Poliittisessa valtioateismissa uskonto on pyritty hävittämään tarvittaessa voimakeinoin ja siihen yhdistyy valtion totalitarismi.

## Katso myös

* Antiteismi
* Ateismin kritiikki
* Jumalanpilkka
* Sekularismi
* Uskonnonvapaus
* Uskontokritiikki

## Lähteet

* Baggini, Julian: *Ateismi. Lyhyt johdanto*.  ((Atheism. A Very Short Introduction, 2003.) Suomentaneet Erkki Hartikainen, Suvi Laukkanen ja Paula Vasama)  Helsinki:  Vapaa ajattelija, 2005.  ISBN 951-98702-1-0

### Viitteet

## Aiheesta muualla

* Kuvia tai muita tiedostoja aiheesta Uskonnonvastaisuus Wikimedia Commonsissa